recursal/SuperWikiNEXT-32B huggingface dataset:
**Nemesnép** [nemeŝnEp] estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Lenti. La loknomo signifas: nobelo-popolo.

Bazaj informoj
--------------

* Areo: 10 km²
* Loĝantaro: 120
* Poŝtkodo: 8976
* Telefonprefikso: 92
* Koordinatoj: 46°41′59″N 16°27'15″E

Situo
-----

Nemesnép situas sur ebenaĵo, laŭ rojo, laŭ flankovojoj, laŭ la slovena landlimo. Lenti troviĝas 13, Őriszentpéter 19, Zalaegerszeg 41 km-ojn.

Historio
--------

Pli frue romianoj vivis en tiu ĉi loko. La unua skriba mencio devenis pri la vilaĝo el 1407, en 1513 la loknomo skribiĝis: *"Nemesnepfalua"*. Ĝis 2008 limpasejo funkciis al Slovenio, poste ambaŭ landoj apartenas al interna zono de Schengen, tial la limo estas ie ajn trapasebla senkontrole. La municipa administracio en Csesztreg funkcias, en Nemesnép nur migra poŝto servas.

Vidindaĵoj
----------

* romkatolika preĝejo omaĝe al Senmakula Nomo de Virga Maria de 1953
* ligna kalvinana sonorilostablo de 1793

Ĝemelkomunumo
-------------

* Slovenio Kobilje, Slovenio

* Kategorio Nemesnép en la Vikimedia Komunejo (Multrimedaj datumoj)
*Neolamprologus cylindricus*: Unu el multaj cikledaj fiŝo-specioj de la lago Tanganjiko.
Neolamprologus cylindricus (Wroclaw zoo).JPGNeolamprologus cylindricus (Wroclaw zoo)
***Neolamprologus cylindricus*** estas specio de Cikledoj (ordo Perkoformaj) endemia de la Lago Tanganjiko kie ĝi estas la nura konata en la sudorienta parto de la lago. Ĝi preferas loĝi en ripozejoj de subtavoloj kaj manĝi malgrandajn bentajn senvertebrulojn. La ino demetas siajn ovojn en kavetoj. Ĝi restas ĉe la rokeca fundo de la lago, ĉefe ĉe profundejoj de malpli ol 10 metroj. Tiu specio povas atingi longon de 10.4 cm kaj havas tre grandajn dentojn kompare al sia grando. Tiu specio povas troviĝi en la komerco pri akvarioj.

Temas pri agresema teritoriema specio.

Notoj
-----

1. ↑   Froese, Rainer kaj Pauly, Daniel, eld. (2014). "Neolamprologus cylindricus" en FishBase. Versio de Novembro 2014.

* Kategorio Neolamprologus cylindricus en la Vikimedia Komunejo (Multrimedaj datumoj)
* Neolamprologus cylindricus en Vikispecioj (Kolekto pri ĉiuj vivantaj estuloj)
Transkarpata provinco en Ukrainio

Bazaj informoj
--------------

**Nevetlenfolu,** ukraine **Неветленфолу,** hungare **Nevetlenfalu,** estas vilaĝo en Ukrainio, en Transkarpata provinco, en distrikto de Vinohradiv. La historia hungara nomo estis *Gyakfalva*, la ukraina *Djakovo*. Ankoraŭ 4 vilaĝoj apartenas al la municipo.

* 48° 1′ 12″ N 23° 0′ 0″ O﻿ / ﻿48.02000 °N, 23.00000 °O﻿ / 48.02000; 23.00000 (mapo)Koordinatoj: 48° 1′ 12″ N 23° 0′ 0″ O﻿ / ﻿48.02000 °N, 23.00000 °O﻿ / 48.02000; 23.00000 (mapo)
* Areo:  km²
* Alto super marnivelo: 124 m
* Loĝantaro: 1630
* Poŝtkodo: 90365
* Telefonprefikso: 3146
* Aŭtokodo:

Situo
-----

Nevetlenfolu situas sur ebenaĵo, laŭ la rumana landolimo (kun grava voja kaj fervoja trapasejo; kontraŭe troviĝas Halmi), laŭ ĉefvojo kaj fervojo Ĉop-Satu Mare. Vinohradiv troviĝas 30 km-ojn.

Historio
--------

La unua mencio devenis el 1380 en formo *Gyakhaza*. En 1900 loĝis en Nevetlenfalu 503 da homoj, (499 hungaroj). Ĝis 1920 Nevetlenfalu apartenis al Hungara reĝlando, al Ugocsa, al distrikto de Halmi, poste al Ĉeĥoslovakio. Tiam la vilaĝo trovis sin laŭ rumana-ĉeĥa limo. Nevetlenfalu rehungariĝis inter 1938-1945, ĉar la unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. La alveninta Ruĝa Armeo fine de 1944 deportis hungarojn al la gulago. Ekde 1945 Djakovo apartenis al Sovetunio, fine ekde 1991 al Ukrainio. En 1999 loĝis en Nevetlenfolu 1620 da homoj, plejparte hungaroj.

Vilaĝservoj estas hungara baz- kaj mezlernejo, kulturdomo.

Vidindaĵoj
----------

* katolika mezepoka preĝejo
* kalvinana preĝejo de 1910
* monumento pri viktimoj de 1992
**Nova Sparto** (hispane *Nueva Esparta*) estas unu el 23 subŝtatoj de Venezuelo en kiuj Venezuelo dividiĝas. Estas la nura insulara subŝtato de la lando. La ŝtata ĉefurbo estas La Asunción. La subŝtato konsistas el la insuloj Margarita, Cocha kaj Cobagua situantaj en la Kariba Maro, ĉe la marbordo de Sukro.

La subŝtato kovras areon de 1 150 kvadrataj kilometroj kaj estas la plej malgranda subŝtato laŭ areo en Venezuelo (ne inkluzive de la federaciaj dependaĵoj kiuj ne estas subŝtatoj). 491 610 loĝantoj loĝas en la subŝtato (aktuale en 2011). La ĉefurbo de la subŝtato estas La Asunción kaj la plej granda urbo en ĝi estas Foralmar.

Historio
--------

La unua eŭropano kiu atingis la insulojn estis Kristoforo Kolumbo la 15-an de aŭgusto 1498. Kolumbo nomis la plej grandan insulon inter ili *La Asunción*. Jaron poste la nomo de la insulo estis ŝanĝita al Margarita fare de Pedro Alonso Niño kaj Cristóbal Guerra, ŝajne pro la multaj perloj trovitaj ĉirkaŭ la insulo (la signifo de la nomo "Margarita" en la latina estas perlo).

Post la Venezuela Milito de Sendependeco en la 19-a jarcento, la insuloj estis aneksitaj al la Granda Respubliko de Kolombio. Post kiam la granda Respubliko de Kolombio disiĝis en 1830, la areo estis aneksita al Venezuelo. Kiam Venezuelo estis dividita en provincojn kaj la regiono iĝis la provinco de Margarita.

En 1864 Venezuelo iĝis federacia ŝtato kaj la teritorioj de la provinco iĝis la ŝtato Nueva Esparta. La signifo de la nomo estas "Nova Sparto", en rekono de la heroeco de la lokaj militistoj en la Venezuela Milito de Sendependeco, kiu memorigis la heroecon de la spartanaj militistoj en antikva Grekio.

En 1881 la subŝtato estis unuigita kun pluraj aliaj subŝtatoj, sed revenis al esti aparta subŝtato fine de la 19-a jarcento. En 1904 la subŝtato estis unuigita kun pluraj aliaj subŝtatoj en la regiono kies statuso estis reduktita al federacia distrikto nomita Sekcio Orienta, sed en 1909 Nova Esparta reakiris sian statuson.

Ekonomio
--------

La ekonomio de la subŝtato dependas plejparte de turismo kaj komerco, precipe ĉar insulo Margarita estis nomumita kiel liberkomerca zono en 1966 kaj en 1974, kiam la haveno de Margarita estis deklarita libera haveno. Aldone al tiuj branĉoj, la ekonomio ankaŭ dependas de agrikulturo, kiu inkluzivas interalie la kultivadon de melongenoj, maizo, melonoj kaj tomatoj, bestbredado kaj fiŝkaptado.

|  |  |  |  |
| --- | --- | --- | --- |
| 

| v • d • rSubŝtatoj de Venezuelo |
| --- |
| Federa Distrikto • Amazonio • Anzoátegui • Apure • Aragua • Barinas • Bolivaro • Carabobo • Cojedes • Delta Amacuro • Falcón • Guárico • Lara • Mérida • Miranda • Monagas • Nueva Esparta • Portuguesa • Sucre • Táchira • Trujillo • Vargas • Yaracuy • Zulia • Venezuelaj Federaj Dependaĵoj | Flago de Venezuelo |

 |
Ĉi tiu bildo (ne) montras la nevideblan rozkoloran unukornulon
La **Nevidebla Rozkolora Unukornulo** (plie NRU) estas karikaturo (aŭ karikatura figuro) de ateistoj pri la religia konscio de la kredantoj. Tiu satira figuro estas onidire diino en formo de unukornulo, kiu estas samtempe nevidebla kaj rozkolora.

La plimulto interkonsentas, ke neniu kredas vere je tiu ŝajna dio. Tio (la ŝajna kredo je la unukornulo) disvastiĝis ĉefe ĉe ateistoj por kritiki, primoki la kredon de kredantoj.

La unu skriba mencio pri la Nevidebla Rozkolora Unukornulo aperis ĉe la Usenet-a novaĵgrupo *alt.atheism* inter 1990 kaj 1992. NRU mondkonatiĝis danke al la interreta kulturo, sed ĉefe ĉe *alt.atheism* kaj similaj ateismaj retaj novaĵgrupoj.

La supre menciita novaĵgrupo tiel resumas la aferon:

*Gravas atentigi la kredantojn, ke ilia kredodiskonigo estas same senkreda kaj senserioza en la okuloj de la ateistoj, kiel la ateista prediko pri la Nevidebla Rozkolora Unukornulo [...]*
La sekva citaĵo  Arkivigite je 2006-12-22 per la retarkivo Wayback Machine prilumas la esencon de la parodio:

*La Nevidebla Rozkolora Unukornulo estas estaĵo, kiu havas grandegan spiritan forton. Ni scias tion, ĉar ĝi kapablas esti samtempe nevidebla kaj rozkolora. Kiel ĉiu religio, la kredo je Nevidebla Rozkolora Unukornulo baziĝas samtempe sur pura menso kaj kreda konscio. Ni kredas, ke ĝi estas rozkolora, kaj ni scias mense, ke ĝi estas nevidebla, ĉar ni ne vidas ĝin.*
Oni ofte aludas pri tio, ke la ekziston de Nevidebla Rozkolora Unukornulo oni ne povas pruvi pro ties nevidebleco. Parto de la parodio estas, ke la specifaj ecoj nevidebleco kaj rozkoloreco estas nelogikaj kaj kontraŭdiraj.

Spite al ĉio, la kredantoj interkonsentas pri kelkaj proprecoj, ĉefe pri humuraj kaj mirfrapaj variantoj.

Oni interkonsentas, ke ĝi ŝatas pli-malpli la ŝinkan kaj ananasan picojn, sed laŭ kelkaj vegetaranoj ĝi estas vegetarana, tiel ĝi preferas la ananasan kaj la fungan picon.

Alia humura aserto estas, ke ĝi kaptas ŝtrumpetojn alimonden, kion pruvas la malapero de tiuj.

Carl Sagan priskribas en sia libro *Epokoj kaj demonoj* similan ideon: „Fajrokraĉanta drako loĝas en mia remizo". Laŭ la libro, en la remizo de la verkisto loĝas senmateria, nevidebla, malvarman flamon kraĉanta drako, kiun oni povas montri per nenia ilo aŭ metodo.

Eksteraj ligiloj
----------------

* Ateismo
* Alt.Atheism Arkivigite je 2004-12-27 per la retarkivo Wayback Machine oftaj demandoj angle
* Espolorinstituto pri NRU Arkivigite je 2008-01-09 per la retarkivo Wayback Machine angle
* www.invisiblepinkunicorn.com Arkivigite je 2010-11-24 per la retarkivo Wayback Machine angle
* Templo de Nevidebla Rozkolora Unukornulo angle

Vidu ankaŭ
----------

* Fluganta Spagetmonstro
* La drako en la remizo
| Kiel legi la taksonomionKiel legi la taksonomion***Nepenthes × cincta*** |
| --- |
|  |
| Supera kruĉo de plenkreska plantoSupera kruĉo de plenkreska planto |
| **Biologia klasado** |
| 

|
|  |
|
|
|
| Regno: | Plantoj *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj |
|
|
|
|
|
|
|
|
|
|
| Klaso: | Verdukotiledonoj |
|
|
| Klado: | Kernverdukotiledonoj |
|
|
|
|
|
|
|
|
|
|
| Ordo: | Caryophyllales |
|
|
|
|
|
|
|
|
|
|
|
|
| Genro: | *Nepenthes* |
|
|
|
|
|
|
|
|
|
|

 |
| Dunomo |
| ****Nepenthes × cincta****Mast. (1884) |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| v • d • r |

***Nepenthes × cincta*** estas natura hibrido inter *N. albomarginata* kaj *N. northiana*.

*N. × cincta* estas rara planto kaj, pro la tre loka distribuado de *N. northiana*, nur kreskas ĉe malmultaj lokoj en Bau, Saravako, normale sur substrato de kalkoŝtono. *N. × cincta* estas unu da nur tri konataj naturaj hibridoj engaĝantaj *N. northiana*, la aliaj estantaj *N. × bauensis* kaj hibrido kun *N. mirabilis*.

La trajtoj de *N. albomarginata* estas tre dominantaj en ĉi tiu hibrido: la larĝa flagrata ĉirkaubuŝo de sia pli granda fonta specio *N. northiana* preskaŭ tute neĉeestas. Ĝiaj kruĉoj estas mallarĝe funelformaj transe kaj etendiĝas kolorade de kremkolora ĝis grizpurpura kun ruĝaj aŭ nigraj makuloj.

Referencoj
----------

1. ↑  Masters, M.T. 1884. New garden plants. *Nepenthes cincta* (Mast.), n. sp.. *The Gardeners' Chronicle*, new series, **21**(540): 576–577.
Abraham Gottlob Werner (1749–1817), fondinto de neptunismo.
**Neptunismo** estas eksmoda scienca teorio de geologio proponita de Abraham Gottlob Werner (1749–1817) fine de la 18a jarcento, proponanta ke la rokoj formiĝis el la kristaligo de mineraloj en la fruaj oceanoj de la Tero. 

La teorio prenis sian nomon el Neptuno, la antikva roma dio de maroj. Estis konsiderinda debato inter ties proponantoj (neptunistoj) kaj tiuj kiuj favoris la rivalan teorion konatan kiel *plutonismo* kiu donis gravan rolon al la vulkanaj originoj, kaj kiu laŭ modifita formo anstataŭis neptunismon komence de la 19a jarcento ĉar la principo de unuformismo estis montrita por kongrui kun la geologiaj faktoj kiam ili iĝis plej bone konata.

Moderna geologio agnoskas multajn diferencajn formojn de roko-formado, kaj klarigas la formadon de sedimentaj rokaĵoj pere de procezoj tre similaj al tiuj priskribitaj de neptunismo.

Bibliografio
------------

* Erickson, Jon (2001) [1992]. Plate Tectonics. New York: Facts On File. ISBN 9780816043279.
* Johnston, Ian (1999). "Section Two: The Early History of Modern Geology". And Still We Evolve: A Handbook for the Early History of Modern Science (3a eld.). Malaspina University-College, Nanaimo, BC. [Vancouver Island University]. Arkivita el la originalo en 2016-04-16. Alirita la 2an de junio 2020. "Publika havaĵo"
* Baigrie, Brian (2006). Scientific Revolutions. Course Notes and Study Material. University of Toronto. ISBN 9780802084859.


|  |  |
| --- | --- |
| Bibliotekoj | * PeEnEo: 693305
* NKC: ph717526
 |
**Nova Zagora** (bulgare Нова Загора) estas urbo en Bulgario, kun ĉirkaŭ 26.000 loĝantoj, kaj ĉirkaŭ 48.000 en la ĉirkaŭaj 33 vilaĝoj. Ĝi situas en la sudorienta ebenaĵo de Bulgario ĉe la koordinatoj 42° 28′ 60″ N 26° 1′ 0″ O﻿ / ﻿42.48333 °N, 26.01667 °O﻿ / 42.48333; 26.01667 (mapo) **Koordinatoj: latitudaj sekundoj >= 60**  
Koordinatoj: 42° 28′ 60″ N 26° 1′ 0″ O﻿ / ﻿42.48333 °N, 26.01667 °O﻿ / 42.48333; 26.01667 (mapo) **Koordinatoj: latitudaj sekundoj >= 60**  
 **Koordinatoj: latitudaj sekundoj >= 60**  
 **Koordinatoj: latitudaj sekundoj >= 60**  
.

Oni trovis tie arkeologiajn restaĵojn el a ŝton- kaj bronzepoko. Plimulto de la restaĵoj estis trovitaj ĉe la vilaĝo Karanovo.

Nova Zagora situas ĉe la Plovdiv-Burgas fervoja linio kaj ĉe la aŭtovojo de Sofio al Burgas. Ĝi situas 35 km oriente de Stara Zagora kaj 30 km okcidente de Sliven.

Laŭ oficiala taksado, 12 % de la urbo apartenas al nacia malplimulto, la senlaboreco superas 20 % (2007).

Esperantistoj en Nova Zagora
----------------------------

* Georgi Atanasov.

  

* Nova Zagora Historical Museum Arkivigite je 2006-04-05 per la retarkivo Wayback Machine
La bezono de la ekzakta esprimo de kelkaj grandoj (ekz. proporcio de kvadrata diagonalo al ĝia latero) postulis determinon de neracionalaj nombroj, kiuj esprimiĝas per racionalaj nombroj nur proksimume. Ĉiuj reelaj nombroj, kiuj ne estas racionalaj, estas konsiderataj kiel neracionalaj.

La termino **neracionala** devenas de latina *irrationalis* - neracia, de *ir(in)* - negativa prefikso kaj *ratio* - proporcio. Ili povas esti skribitaj kiel decimaloj, sed ne kiel frakcioj, kaj havas senfinan nombron de ciferoj dekstre de la decimala punkto. Jen ekzemplo de neracionalaj nombroj:

* pi = 3,141592. . .
* kvadrata radiko de 2 = 1,414213. . .

Kvankam neracionalaj nombroj ne estas ofte uzataj en ĉiutaga vivo, ili ekzistas sur la nombro-linio. Efektive, inter 0 kaj 1 sur la nombro-linio, estas senfina nombro de neracionalaj nombroj. Racionalaj kaj neracionalaj nombroj faras tuton de reelaj nombroj.

Ekzisto de neracionalaj nombroj estis konata eĉ en antikveco. La terminon enkondukis M. Stifel en 1544. Neracionala karaktero de la nombro **π** estis esplorita de Johan Lambert en 1766. La teorio de reelaj nombroj finan evoluon ekhavis nur en la 2-a duono de 19-a jarcento pro la bezonoj de matematika analizo. Koncerne al solvoj de kvadrataj kaj kubaj ekvacioj en 16-a jarcento estis enkondukita la nocio de kompleksaj nombroj.

Vidu ankaŭ
----------

* Numeralo
* Natura nombro
Kontraŭmilitarulo prezentas floron al milita policisto.
La **nova maldekstro** aŭ **novmaldekstrismo** estis vasta politika movado, ĉefe en la 1960-aj kaj 1970-aj jaroj, konsistante el aktivuloj en la okcidenta civilizo, kiuj batalis por multaj emancipadaj kaj sociaj celoj, ekzemple homaj kaj politikaj rajtoj, feminismo, gejaj rajtoj, abortaj rajtoj, ŝanĝo de seksaj roloj kaj drog-regularaj reformoj. Kelkaj konsideris la novan maldekstron kiel reago kontraŭ la antaŭaj marksistaj kaj sindikataj movadoj por socia justeco, kiuj koncentriĝis je dialektika materialismo kaj klasbatalo, kvamkam aliaj konsideris la movadon kiel daŭrigo kaj revitaligo de tradiciaj maldekstrismaj celoj.

Historio
--------

Marcuse, la "patro de la nova maldekstro."
La germana-juda kritikteoriisto Herbert Marcuse estas nomata la "patro de la nova maldekstro". Li malakceptis la teorion pri klasbatalado kaj la marksisman emfazon je laboristaj problemoj. Laŭ Leszek Kołakowski, Marcuse argumentis, ke "ĉiuj demandoj pri materiala ekzisto estis solvitaj, moralaj ordonoj kaj malpermesoj ne plu estas gravaj." Li konsideris la realigon de la erotika naturo de homo la vera liberigo de la homaro, kiu inspiris la utopiojn de Jerry Rubin kaj aliaj. Alia eminenta pensulo de la nova maldekstro, Ernst Bloch, kredis, ke socialismo faros la rimedojn por igi ĉiujn homojn senmortaj kaj poste krei Dion.

Termino
-------

En 1960, la sociologo Charles Wright Mills popularigis la terminon *New Left* en malferma letero. Liaj verkoj ankaŭ donis grandan inspiron al la movado.

Vidu ankaŭ
----------

* Politika maldekstro
* Jacobin (magazino).

Referencoj
----------

1. ↑  Edward G. Carmines, kaj Geoffrey C. Layman. 1997. "Issue Evolution in Postwar American Politics." In Byron Shafer, ed. *Present Discontents.* NJ: Chatham House Publishers.
2. ↑  Cynthia Kaufman.  (2003) *Ideas For Action: Relevant Theory For Radical Change*. South End Press. ISBN 9780896086937.
3. ↑  Todd Gitlin, "The Left's Lost Universalism". In Arthur M. Melzer, Jerry Weinberger and M. Richard Zinman, eds. *Politics at the Turn of the Century*, pp. 3–26 (Lanham, MD: Rowman & Littlefield, 2001). Grant Farred (2000). "Endgame Identity? Mapping the New Left Roots of Identity Politics", *New Literary History* **31** (4), p. 627–648. doi:10.1353/nlh.2000.0045.
4. ↑  Kołakowski, Leszek.  (1981) *Main Currents Of Marxism: Volume III, The Breakdown*. Oxford University Press, p. 416. ISBN 0192851098.
5. ↑  Kołakowski, Leszek.  (1981) *Main Currents Of Marxism: Volume III, The Breakdown*. Oxford University Press, p. 436–440. ISBN 0192851098. quoting *Dans Prinzip Hoffnung* pp. 1380–1628.
6. ↑ .  Letter to the New Left (1960).
7. ↑  *Radical Ambition: C. Wright Mills, the Left, and American Social Thought* By Daniel Geary, p. 1.
Vido disde sudo
La **Nova urbodomo** (germane *Neues Rathaus*) ĉe la ringostrato Martin-Luther-Ring de Lepsiko, Germanio, estas grava vidindaĵo en la grandurbo.

Priskribo
---------

La urbodomo havs 114,5 m altan turon kaj videblas jam delonge. Temas tie ĉi pri la plej alta urbodoma turo de Germanlando, eble de la tuta mondo se ne taksi la urbodomon de Tokio dutura. La konstruaĵo estas unu el la plej gravaj germanaj grandurbaj urbodomoj de la fino de la 19-a jc. Ĝin konstruigis oni laŭ la planoj de la urbokonstrudirektoro Hugo Licht inter 1899-1905. Ekde 1905 sidis tie ĉi la lepsika urba administantaro forlasinte la urbocentran malnovan urbodomon.

Historio
--------

Jam mezepoke troviĝis surloke kastelo nome Pleißenburg, kie okazis en 1519 la fama teologia disputado inter Marteno Lutero kaj Johannes Eck. La surfaco de la nuna urbodomo estas pli ol 10.000 kvadratmetroj kaj ĝi havas ĉ. 600 salonojn. Supre de la frontonoj estas tri latinaj enskriboj: "Arx nova surrexit / Nova burgo leviĝis", "Mors certa, hora incerta / La morto certas, sed ĝia momento necertas" kaj "Publico consilio publicae saluti / Por la publika konsilio kaj la publika bonstaro". 

Proksime estas la tradiciriĉa gastejo *Thrüinger Hof* en la strato Burgstraße nr 19 kun regiona kuiritaĵoj.

Fonto
-----

Mundus, Doris: *Leipzig an einem Tag. Ein Stadtrundgang*, Eldonejo Lehmstedt, Leipzig 2007 (6-a eldono de 2015), p. 46

Eksteraj ligiloj
----------------

* Kategorio Nova urbodomo de Lepsiko en la Vikimedia Komunejo (Multrimedaj datumoj)

* Datreveno 100-a konstrua Arkivigite je 2010-11-15 per la retarkivo Wayback Machine
**Novaj** estas vilaĝo kun titolo vinvilaĝo en Hungario, en regiono **Norda Hungario**, en departemento Heves, en subregiono de Eger.

Bazaj informoj
--------------

* Areo: 19  km²
* koordinatoj de Tutmonda loktrova sistemo: 47.8556/20.4841
* Alto super marnivelo: 130–230 m
* Loĝantaro: 1470
* Poŝtkodo: 3327
* Telefonprefikso: 36

Situo
-----

La vilaĝo situas sur deklivoj, laŭ rojo nomata same Novaj, laŭ traira flankovojo. Mezőkövesd troviĝas 11, Eger 12, Füzesabony 16 km-ojn for.

Historio
--------

La vilaĝo estis loĝata dum la bronzepoko. La unua mencio devenis el 1275 en formo *Nouy*. La kampoj longe aparenis al eklezio. En 1552 la turkoj bruldetruis la vilaĝon. Jam ankaŭ tiutempe oni uzis la ŝtonominejon. La vinvilaĝo apartenas al vinregiono de Eger. Novaj ricevis premion Verdokora Vilaĝo en 1999 pro modela medioprotektado.

Vidindaĵoj
----------

* katolika preĝejo de 1947
* monumento pri falintoj dum la 1-a mondmilito
* serio da vinkeloj

* Kategorio Novaj en la Vikimedia Komunejo (Multrimedaj datumoj)
La ***Novaj Eseoj pri la Homa Kompreno*** (france *Nouveaux essais sur l'entendement humain*) estas eseo de Gottfried Leibniz, kiu estas manifesta refutado de unu el la ĉefaj filozofiaj verkoj de John Locke, *Eseo pri la homa kompreno*. Tio estas unu el du plenlongaj filozofiaj verkoj de Leibniz (la alia estante *Théodicée*), kaj estas strukturita kiel kolekto de kritikoj kaj respondoj al ĉiu el la asertoj en la ĉapitroj de la verkaĵo de Locke. Leibniz finis la verkadon en 1704, sed la morto de Locke estis laŭsupoze la kialo Leibniz prokrastis ĝian publikigon, kaj la verkaĵo ne aperis ĝis proksimume 60 jaroj poste. Kiel aliaj filozofiaj verkoj de la tempo, ĝi estis verkita en formo de dialogo.

Priskribo
---------

La du parolantaj roluloj en la verkaĵo estas *Theophilios* (greke "amanto de Dio"), kiu reprezentas la opiniojn de Leibniz, kaj *Philaltes* (greke "amanto de vero"), kiu reprezentas tiujn de Locke. La fama neado de la empirisma tezo pri la origino de ideoj aperas komence de la dua verkaĵo: "*Nenio troviĝas en la konscio sen la primara mediacio de la sentoj, krom la konscio mem*." Ĉiuj centraj argumentoj de Locke kontraŭ denaskaj ideoj estas kronike kritikitaj fare de Leibniz, kiu preferas ekstreman vidon de denaska ekkono, laŭ kiu ĉiuj pensoj kaj agoj de la menso estas denaskaj. Aldone al lia diskuto de denaskaj ideoj, la eseo de Leibniz prezentas incisivajn kaj komprenajn kritikojn de la opinioj de Locke pri persona identeco, libera volo, mens-korpa dualismo, lingvo, necesa vero, kaj la provitan pruvon de Locke de la ekzisto de Dio.

Fonto
-----

* G. W. Leibniz, *Akademie-Ausgabe* (1999): Vol. VI.

Eksteraj ligiloj
----------------

* *Novaj Eseoj pri la Homa Kompreno* Langley anglalingva traduko de 1896. pdf.
* John Dewey, *Novaj Eseoj de Leibniz koncerne al la Homa Kompreno – kritikan ekspozicion*, 1888
* La *Novaj Eseoj*, iomete modifita por pli facila legado (angle)
* Plena teksto de la Novaj eseoj de Leibnitz pri homa kompreno, kune kun apendico (angle)


|  |  |
| --- | --- |
| Bibliotekoj | * PeEnEo: 834827
* BNF: 12031244g
 |
**Nitara Carlynn LONG** (naskiĝis la 30-an de oktobro 1970 en Brooklyn (Novjorko)) estas usona aktorino.

Biografio
---------

Long estas filino de *Doughtry "Doc"* kaj *Talita Long*. Ŝiaj gepatroj divorcis, kiam ŝi estis du jarojn aĝa. Post la divorco, ŝi kaj ŝia patrino translokiĝis al Iowa City, Iowa, kie la patrino studis plastikajn artojn. Kiam ŝi estis 7 jarojn aĝa, ili plulokiĝis al sudo de Los Angeles. Nia vizitis katolikan lernejon kaj lernis poste baleton, ŝuklak-dancon, ĵazon, gitarludon kaj aktoradon.

Ŝia unua menciinda rolo estis en *Guiding Light*, kiun ŝi kunludis dum tri jaroj. Ŝi havis gastorolojn en la televidaj serioj *The Fresh Prince of Bel-Air*, *'Emergency Room*, *Moesha* kaj *Judging Amy*. En *Made in America*, ŝi formas rolon de Zora Mathews, filinon de rolanto Sarah Mathews, ludita de Whoopi Goldberg.

Krom tiuj roloj, ŝi ludis la rolon de *Sasha Monroe* en la serio *Third Watch*.

Long kaj ŝia iama amiko, aktoro *Massai Z. Dorsey* havas komunan filon (*Massai Zhivago Dorsey II*, nask. 2000). Nia Long naskis sian duan infanon en 2011 (*Kez Sunday Udoka*), la patro estas NBA-ludisto Ime Udoka.

Filmaro (elekto)
----------------

* 1991: Boyz N’ the Hood
* 1993: Made in America
* 1995: Friday
* 1997: Love Jones
* 1997: Soul Food
* 1998: Butter
* 1999: Undercover – In Too Deep
* 1999: *The Best Man*
* 1999: Stigmata
* 1999: *Held Up*
* 2000: *Big Momma's House*
* 2000: *Boiler Room*
* 2004: Alfie
* 2005: *Are We There Yet?*
* 2006: *Big Momma’s House 2*
* 2007: *Premonition*
* 2007: *Are We Done Yet?*
* 2008: Gospel Hill
* 2009: Good Hair
* 2010: Mooz-lum

Televidaj serioj
----------------

* 1991–1996: *The Fresh Prince of Bel-Air*
* 1991–1993: *Guiding Light*
* 1995: Live Shot
* 1997: Moesha
* 2003–2005: Third Watch
* 2004: Boston Legal
* 2007-08: Big Shots
* 2009-10: The Cleveland Show


|  |  |
| --- | --- |
| Bibliotekoj | * PeEnEo: 388362
* GND: 141140100
* LCCN: no95048441
* VIAF: 76516236
* ISNI: 0000 0000 7841 065X
* SUDOC: 165794836
* BNF: 14043512n
 |
Transkarpata provinco en Ukrainio

Bazaj informoj
--------------

**Nove Selo,** ukraine **Нове Село,** ruse **Новoе Село** (novoje selo), hungare **Tiszaújhely,** slovake **Ujhel** estas vilaĝo en Ukrainio, en Transkarpata provinco, en distrikto de Vinohradiv.

* 48° 7′ 12″ N 22° 53′ 24″ O﻿ / ﻿48.12000 °N, 22.89000 °O﻿ / 48.12000; 22.89000 (mapo)Koordinatoj: 48° 7′ 12″ N 22° 53′ 24″ O﻿ / ﻿48.12000 °N, 22.89000 °O﻿ / 48.12000; 22.89000 (mapo)
* Areo: 4  km²
* Alto super marnivelo: 121 m
* Loĝantaro: 1860
* Poŝtkodo: 90350
* Telefonprefikso: 3143
* Aŭtokodo:

Situo
-----

Nove Selo situas sur ebenaĵo, laŭ dekstra bordo de Tiso, laŭ ĉefvojo kaj fervojo Ĉop-Ĥust. Vinohradiv troviĝas 11 km-ojn.

Historio
--------

La unua mencio devenis el 1360 en formo *Huihel*. En 1910 loĝis en Tiszaújhely 737 da homoj, plejparte hungaroj. Ĝis 1920 Tiszaújhely apartenis al Hungara reĝlando, al Ugocsa, al distrikto de Nagyszőlős, poste al Ĉeĥoslovakio. Tiszaújhely rehungariĝis inter 1938-1945, ĉar la unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. La alveninta Ruĝa Armeo fine de 1944 deportis hungarojn al la gulago. Ekde 1945 Novoje Selo apartenis al Sovetunio, fine ekde 1991 al Ukrainio. En 2001 loĝis en Nove Selo 1865 da homoj, (1252 hungaroj).
Vilaĝservoj estas dulingva lernejo, vendejo, kafejeto.

Vidindaĵo
---------

* kalvinana preĝejo de 1236, kelkfoje trakonstruiĝis
*Bithynia tentaculata*, malgranda nesalakva gastropodo de la familio de Bitiniedoj.
*Pomacea insularum*, nome pomheliko.
**Nesalakvaj helikoj** estas specioj de nesalakvaj moluskoj. Specife nesalakvaj helikoj estas gastropodoj kiuj vivas en akvoj nemaraj. La plimulto de nesalakvaj gastropodoj havas ŝelon, kun tre malmultaj esceptoj. Kelkaj grupoj de helikoj kiuj vivas en nesala akvo spiras uzante brankojn, dum aliaj grupoj devas atingi la surfacon por spiri aeron. Nesalakvaj helikoj povas troviĝi tra la tuta mondo en habitatoj game el mallongdaŭraj flakoj al pli grandaj lagoj, kaj el malgrandaj rojetoj al ĉefaj riveroj. Plej manĝas algojn, sed multaj estas rubomanĝantoj kaj kelkaj estas filtromanĝantoj. 

Laŭ nunaj klasifikaj klopodoj, ekzistas proksimume 4,000 specioj de nesalakvaj gastropodoj (3,795-3,972).

Almenaŭ 33-38 sendependaj genlinioj de gastropodoj sukcese koloniigis nesalakvajn mediojn. Estas ne eble kvantigi la precizan nombron da tiuj genlinioj ankoraŭ, ĉar ili ankoraŭ devas esti klarigitaj ene de la *Cerithioidea*. De ses ĝis ok el tiuj sendependaj genlinioj loĝas en Nordameriko.

Taksonoj
--------

* + *Austropyrgus parvus*
* *Planorbidae*

Notoj
-----

1. ↑  Strong E. E. Colgan D. J. Healy J. M. Lydeard C. Ponder W. F. & Glaubrecht M. (2011). "Phylogeny of the gastropod superfamily Cerithioidea using morphology and molecules". *Zoological Journal of the Linnean Society* **162**(1): 43-89. COI:10.1111/j.1096-3642.2010.00670.x.
2. ↑  Samloke


|  |  |
| --- | --- |
| Bibliotekoj | * PeEnEo: 528114
* LCCN: sh2003009837
 |
**Novi Beĉej** (serbe *Нови Бечеј*, hungare *Törökbecse*, germane *Türkisch Betsche*) estas urbo kaj samtempe municipo en Serbio, en aŭtonomio Vojvodino, en distrikto **Meza** Banato. Nuntempe hungaroj kaj germanoj uzas ankaŭ la nomon *Újbecse*/*Neu Betsche* (=Nova Beĉe). Novi, új, neu signifas nova, török, türkisch signifas turka. Ankoraŭ 3 vilaĝoj apartenas al la municipo.

Preĝejo-ruinaĵo ĉe Novi Beĉej
Katolika preĝejo de Novi Beĉej

Bazaj informoj
--------------

* Loĝantaro: 14400
* Telefonprefikso: +381 23

Situo
-----

Novi Beĉej situas sur ebenaĵo, laŭ maldekstra bordo de Tiso (kontraŭe estas Bečej kaj inter ili akvoenergia centralo kun kluzo (la lasta en Tiso) funkcias, laŭ ĉefvojo Kikinda-Novi Sad, laŭ fervojo Kikinda-Beogrado. Apartenas iama vilaĝo Aracs [araĉ] al Novi Beĉej.

Historio
--------

La hungaroj okupis la Karpatan basenon en 895 kaj fondis kristanan ŝtaton en 1000. Ĉirkaŭ tiam klostro kaj preĝejo konstruiĝis, kiujn la tataroj faris ruinaj en 1241. Reĝino Elizabeta rekonstruis ilin en 1378, sed pli frue en 1315 konstruis ankaŭ burgon. En 1411 serba despoto Stefano Lazareviĉ, poste lia posteulo Georgo Brankoviĉ akiris la konstruaĵojn. La turkoj okupis la regionon en la 16-a j.c. En la 18-a j.c. la regiono apartenis al Habsburga Imperio. En 1849 la hungara armeo venkis la aŭstran-serban armeon. En 1910 loĝis en la urbo 7647 da loĝantoj (hungaroj 5287, serboj 2094, germanoj 168). Ĝis 1920 la urbo apartenis al Torontál, kie estis distriktejo. En 1918 taĉmentoj de SHS (=Serba-Kroata-Slovena Reĝlando) okupis la regionon kaj kun okupitaj regionoj de Pécs, Baja kaj aliaj ili proklamis respublikon. Ekde 1920 ĝi apartenis al SHS, ekde 1929 kiel Jugoslavio. Inter 1941-1944 la germanoj okupis la urbon.

En 2002 loĝis en la urbo 14 452 da loĝantoj (serboj 8 868, jugoslavianoj 352, hungaroj 3849, ciganoj 387).

Vidindaĵoj
----------

* estas katolika kaj ortodoksa preĝejoj kaj ruinaĵo de malnova preĝejo, kiun la turkoj detruis en 1551

Famuloj
-------

En la iama Törökbecse naskiĝis:

* hungara pianisto Péter Solymos
* hungara skulptisto István Koren.

Ĝemelurboj
----------

* Mezőtúr, Hungario
**NOTES** estas mallongigo por la angla ***N**atural **O**rifice **T**ranslumenal **E**ndoscopic **S**urgery* (en Eo: Operacio per endoskopo tra naturaj aperturoj). Temas pri endoskopa operacio de la gastroenterologio, kiu estas pluevoluigo de la *laparoskopa kirurgio* kaj la gastroenterologia endoskopio.

Ĉe laparoskopio, oni enkondukas la aparaton tra tranĉetoj de la homa surfaco, tiel oni evitas estiĝon de pli grandaj vundoj kaj cikatroj. La NOTES ŝanĝas la teknikon tiel, ke la instrumentoj estas enkondukitaj tra buŝo, anuso aŭ vagino. Oni tranĉetas en nutraĵkanalo, stomako, intesto kaj povas facile atingi la internajn organojn de la malsanulo. Post la sukcesa operacio, la tranĉeto estas fermita per kudrado aŭ per krampoj.

La tekniko estas nun (2008) ankoraŭ eksperimenta, sed oni jam elprovis tion je homoj. Oni ankoraŭ esploras, analizas danĝeron de la interna sangumo aŭ blovon de la korpoj per karbona dioksido.

La avantaĝoj de la tekniko estas gravaj. La stomako havas malpli da dolorreceptorojn, tiel oni bezonas malpli da narkotaĵoj pro la operacio, dum la ripoza tempo estas pli mallonga. La stomaka acido povas eblajn bakteriojn sendanĝerigi. Internaj organoj estas pli facile atingeblaj kaj eksteraj cikatroj ne estiĝas.

Literaturo
----------

*Scar-free surgery through the mouth*. New Scientist Nr. 2602 , S. 12

* Kategorio NOTES en la Vikimedia Komunejo (Multrimedaj datumoj)
**Novjara tago** estas observita la 1-an de januaro, la unuan tagon de la jaro laŭ la moderna gregoria kalendaro same kiel la julia kalendaro uzita en la Romia Imperio ekde 45 a.K. Romianoj origine dediĉis Novjaran tagon al Jano, la dio de pordegoj, pordoj, kaj komencoj laŭ kiu la unua monato de la jaro (januaro) estas nomita. Poste, kiel dato en la gregoria kalendaro de kristanaro, Novjara tago liturgie markis la Feston de la Cirkumcido de Kristo, kaj daŭre estas observita kiel tia fare de la Anglikana Eklezio kaj de la Luterana Eklezio. En nuntempo, ĉar la plej multaj landoj nun utiligas la gregorian kalendaron kiel sian faktan kalendaron, Novjara tago estas verŝajne la plej famkonata festotago de la mondo, ofte observita kun artfajraĵo ĉe la bato de noktomezo kiel la jarŝanĝo komencas en ĉiu horzono.

Notoj
-----

1. ↑  McKim, Donald K..  (1996) *Dictionary of Theological Terms*. Westminster John Knox Press, p. 51. ISBN 0664255116.
2. ↑  Hobart, John Henry.  (1840) *A Companion for the festivals and fasts of the Protestant Episcopal Church*. Stanford & Co. p. 284.
Robert Nicolas-Charles Bochsa, litografio de Joseph Kriehuber 1842
**Robert Nicolas-Charles BOCHSA** (9-an de aŭgusto 1789 en Montmédy (Meuse); 6-an de januaro 1856 en Sydney) estis franca komponisto kaj harpovirtuozo.
La filo de Charles Bochsa jam en la aĝo de sep jaroj koncertis kiel pianisto kaj flutisto. En la aĝo de 16 jaroj li komponis la operon "Trajan", kiun aŭskultis Napoleon la 1-a en Lyon. Ekde 1807 li studis ĉe la konservatorio de Parizo, kiel li ĉefe sin dediĉis al la harpoludo. Li komponis multajn verkojn por ĉi tiu instrumento kaj verkis ankaŭ instrulibron por harpoludo. En 1813 li fariĝis imperiestra harpisto de Napoléon. Ĉi tio tamen ne ĝenis lin, verki la muzikon por la rojalisma opero *Le Roi et la Ligue* okaze de la reveno de la Burbonoj. La tiam glorkronita komponisto de pluraj operoj en 1815 edzinigis Georgette Ducrest. En 1817 li devis fuĝi al Londono pro neregulecoj. En 1839 li forkondukis la edzinon Anna Rivière-Bishop de la angla baleta kaj opera komponisto Henry Rowley Bishop. Kun ŝi, kantistino, li entreprenis vastajn turneojn kaj en 1856 li mortis en Sydney.

Fontoj
------

* *Nicolas-Charles Bochsa, harpiste, compositeur, escroc* de Michel Faul (editions Delatour France, 2003)
* *Les tribulations mexicaines de Nicolas-Charles Bochsa, harpiste* de Michel Faul (editions Delatour France, 2006)

Eksteraj ligiloj
----------------

Biografio de la komponisto, de Michel Faul Arkivigite je 2005-11-24 per la retarkivo Wayback Machine (france)


|  |  |
| --- | --- |
| Bibliotekoj | * PeEnEo: 269011
* GND: 11901680X
* LCCN: n79150254
* VIAF: 120710111
* ISNI: 0000 0001 2149 161X
* SUDOC: 079481760
* BNF: 138916132
* MBA: ac90639b-6140-45ca-8ace-266b8fea4089
* NLA: 36054729
* BIBSYS: 8020787
* NKC: jn20000600927
* ICCU: MUSV008437
* BNE: XX1535600
 |
**Novo Selo,** serbe **Ново Село,** hungare **Újfalu** estas vilaĝo en Serbio, en provinco Vojvodino, en distrikto **Norda** Banato, en municipo de Kanjiĵa. La loknomo signifas en ambaŭ lingvoj: nova vilaĝo.

Novo Selo troviĝas en (verda) Municipo Kanjiĵa en Serbio
Mapo pri municipo Kanjiĵa

Bazaj informoj
--------------

* Areo: 65  km²
* Koordinatoj: 45°59′52″N 19°51'37″E
* Alto super marnivelo: m
* Loĝantaro: 210
* Poŝtkodo:
* Telefonprefikso: 24
* Aŭtokodo: KI

Situo
-----

Novo Selo situas sur ebenaĵo.

Historio
--------

Longe estis tie nur grandaj bienoj kun sporadaj dometoj. Baldaŭe kolĥozoj formiĝis, la kolĥozanoj fondis la vilaĝeton. Ĝis Traktato de Trianon la loko apartenis al Hungara reĝlando, poste al Reĝlando de serboj, kroatoj kaj slovenoj, depost 1928 al Jugoslavio, ekde 2006 kiel Serbio. En 1941 la hungara armeo reokupis la komunumon ĝis 1944. En 2002 loĝis en Novo Selo 211 homoj, (185 hungaroj (88 %), 21 serboj kaj aliaj).

Vidu ankaŭ
----------

* Strukturo de Vojvodino
Idoj de Dompasero.
**Nestoloĝantaj** animaloj estas tiuj kiuj restas ĉe nesto aŭ naskoloko dum longe post nasko, pro sia dependo de patroj por manĝo, movo, protekto kaj lernado de survivaj kapabloj. Ĝi estas malo de nidifuga kiam la animalo kapablas elnestiĝi tre rapide.

Eblus ankaŭ la teknika termino *Nidikola* simila al multaj terminoj de nacilingvoj devenaj el latinaj vortoj *nidus* por "nesto" kaj *cola* por "loĝanto", sed la kolizio de tiu lasta radiko kun kolo eblas konfuzon kaj malkonsilas ties uzadon.

La grando majoritato de nestoloĝantaj animaloj estas malfrumaturaj, tio estas naskiĝintaj senhelpaj, blindaj, senplumaj ktp, simple malkapablaj elturniĝi. Ekzemploj estas plej parto de mamuloj, marsupiuloj kaj multaj specioj de birdoj. Tamen la konceptoj de malfrumatura kaj nestoloĝanta ne estas identaj. Ĉiuj malfrumaturaj animaloj estas nestoloĝantaj necese, tamen, animalo povas esti nestoloĝanta, t.e. restanta ĉe nesto, eĉ se ili estas frumatura kaj tute kapabla elnestiĝi se necese.

Referencoj
----------

1. ↑  Starck, J..  (1998) *Avian Growth and Development*. Oxford Oxfordshire: Oxford University Press. ISBN 0-19-510608-3.
**Nabil el-Arabi**, aŭ **Nabil Elarabi**, kaj *Nabil Elaraby* (en araba: نبيل العربي ) 15a de Marto 1935, estas egipta juristo, politikisto kaj diplomato kiu estis Ĝenerala Sekretario de la Ligo de Arabaj Ŝtatoj el 1a de Julio 2011 ĝis 3a de Julio 2016. Antaŭe li estis Ministro pri Eksterlandaj Aferoj de Egiptio en la registaro de Essam Ŝaraf el Marto ĝis Junio 2011. 

Li laboris en jura departemento de la Ministerio pri Eksterlandaj Aferoj el 1976 ĝis 1978 kaj poste Ambasadoro en Barato el 1981 ĝis 1983. Li poste revenis al sia antaŭa posteno en la Ministerio pri Eksterlandaj Aferoj el 1983 ĝis 1987. Li estis jura konsilisto de la Egiptia delegitaro en la Pactraktatoj de Camp David en 1978, estro de la Egiptia delegitaro en la Taba negocado el 1985 ĝis 1989, kaj Agento de la Egiptia registaro en la Egipt-Israela arbitra tribunalo (Taba disputo) el 1986 ĝis 1988. Li estis nomumita de la Egiptia Ministro de Justico en la listo de arbitraciantoj en civilaj kaj komercaj aferoj en Egiptio en 1995. 

Li estis egiptia provizora ambasadoro en Unuiĝintaj Nacioj en Novjorko el 1978 ĝis 1981, Konstanta Reprezentanto en la UN Oficejo de Ĝenevo el 1987 ĝis 1991, Konstanta Reprezentanto por UN en Novjorko el 1991 ĝis 1999, membro de la Internacia Jur-Komisiono de Unuiĝintaj Nacioj el 1994 ĝis 2004, Prezidanto de la Konsilio pri Sekureco de Unuiĝintaj Nacioj en 1996, kaj Vic-Prezidanto de la Ĝenerala Asembleo en 1993, 1994 kaj 1997. Li estis membro de la Internacia Kortumo el 2001 ĝis Februaro 2006. 

Dum la Egipta revolucio de 2011, Nabil Elarabi estis unu el la grupo de ĉirkaŭ 30 alt-profilaj egiptianoj kiuj funkciis kiel ligiloj inter la protestantoj kaj la registaro kaj premis por la forigo de la Prezidento Hosni Mubarak.

La 6an de Marto 2011, li estis nomumita Ministro pri Eksterlandaj Aferoj de Egiptio en la post-revolucia registaro de Essam Ŝaraf, posteno kiun li plenumis el Marto ĝis Junio 2011. Tiukadre li negocadis la malfermon de la limpasejo de Rafah kun Gaza kaj la reamikigon de Hamas kun Fatah.

Notoj
-----

1. ↑  Elaraby in Egypt's "council of the wise", Arkivigite je 2016-03-16 per la retarkivo Wayback Machine Alison Ross, Global Arbitration Review, 9a de Februaro 2011
2. ↑  Egypt appoints new key ministers, Al Jazeera English, 6a de Marto 2011
3. ↑  Egypt's new foreign policy tests old alliances, Jeffrey Fleishman, Los Angeles Times, 8a de Majo 2011

Bibliografio
------------


|  |  |
| --- | --- |
| Bibliotekoj | * PeEnEo: 722114
* GND: 1180710916
* LCCN: no2012011246
* VIAF: 222154539
* ISNI: 0000 0003 6115 4970
* BNF: 171291396
 |
Koordinatoj: 53° 24′ 00″ N 83° 56′ 00″ O﻿ / ﻿53.40000 °N, 83.93333 °O﻿ / 53.40000; 83.93333 (mapo)

**Novoaltajsk** (ruse *Новоалтайск*) estas urbo en Altaja regiono en Rusio.

Kodo de OKATO de la urbo (en jaro 2005) estas 01413.

La urbo estis fondita en mezo de la 18-a jarcento.

Ĝi havas statuson de urbo ekde jaro 1942.

La urbo antaŭe estis nomita kiel:

* Ĉesnokovka (Чесноковка) ĝis 1962

La interurba telefona kodo estas 38532, la enurbaj telefonnumeroj estas kvinciferaj (en jaro 2005).

Diferenco de la loka kaj moskva tempoj estas 3 horoj (en jaro 2005).

La urbo estas sur dekstra bordo de rivero Obj (Обь), kontraŭ urbo Barnaul (Барнаул), kun kiu Novoaltajsk estas konektita per aŭtomobila ponto.

En la urbo estas fervoja stacio Altajskaja (Алтайская).

En jaro 1959 la urbo havis 33,9 mil loĝantojn.

En jaro 2002 la urbo havis 60 mil loĝantojn.

Flago de Altaja Regiono
Administra divido de Altaja regiono

**Ĉefurbo**: Barnaul

**Urbaj distriktoj**:
Alejsk |
Barnaul |
Belokuriĥa |
Bijsk |
Jarovoje |
Kamenj-na-Obi |
Novoaltajsk |
Rubcovsk |
Slavgorod |
Sibirskij |
Zarinsk 

**Municipaj distriktoj**:
Alejska |
Altajska |
Bajeva |
Bijska |
Blagoveŝĉenka |
Burla |
Bistroistoka |
Celina |
Ĉariŝska |
Germana nacia |
Ĥabara |
Jegorjevska |
Jelcovka |
Kalmanka 
Kamena |
Kluĉa |
Kosiĥa |
Krasnogorska |
Krasnoŝĉjokova |
Krutiĥa |
Kulunda |
Kurja |
Kitmanova |
Lokteva |
Mamontova |
Miĥajlovska |
Novoĉiĥa |
Pavlovska |
Pankruŝiĥa |
Pervomajska 
Petropavlovska |
Pospeliĥa |
Rebriĥa |
Rodina |
Romanova |
Rubcovska |
Slavgoroda |
Smolenska |
Sovetska  |
Soloneŝna |
Soltona |
Suetka |
Ŝelaboliĥa |
Ŝipunova |
Tabuna |
Talmenka |
Togula 
Topĉiĥa |
Tretjakova |
Troicka |
Tjumenceva |
Uglovska |
Ustj-Kalmanka |
Ustj-Pristanja |
Volĉiĥa |
Zavjalova |
Zalesova |
Zarinska |
Zmeinogorska |
Zonalna
**Nestoro** estas heroo de mitologia Grekio. Laŭ Homero li estis la plej aĝa, plej justa kaj ankaŭ la plej prudenta el ĉiuj aĥajaj estroj militantaj ĉe Trojo. Li estis estimata kaj honorata en tuta Helenio. Kiam li aliĝis al Agamemnona ekspedicio, regis jam al tria generacio de siaj submetitoj.

En sia junaĝo li famiĝis per multaj kuraĝaj agoj. Ankaŭ ĉe Trojo li eminentiĝis en batalo (ofte batalis eĉ kun pli junaj herooj). Kiel ununura el aĥajaj regantoj li provis likvidi konflikton inter Aĥilo kaj Agamemnono. El la milito li revenis nevundita, sed de certa morto savis lin lia filo Antiloĥo, kiam per sia propra korpo kaptis lancon ĵetitan kontraŭ Nestoro de batalema reĝo Memnono.

En Homera Odiseado vizitas lin Odisea filo Telemaĥo kaj petas pri konsilo, kiel trakti impertinentajn svatulojn de sia patrino Penelopo.

En parolfigura senco estas nestoro signata homo, kiu estas (ekzemple en certa areo de intereso aŭ scienco) la plej aĝa kaj plej sperta.

Fonto
-----

*En tiu ĉi artikolo estas uzita traduko de teksto el la artikolo Nestór en la ĉeĥa Vikipedio.*

Vidu ankaŭ
----------

* 659 Nestoro
**Nacelo** estas nomo donita al la motora ejo en la aviadilo en kies flugilo ĝi estas fiksita. Laŭ PIV ĝi estas
"parto de aerveturilo, konstruita ekster la fuzelaĝo kaj entenanta personaron aŭ motoro(j)n."

La nacelo eblas uziĝi por kunigi motorojn, tankojn kaj armilojn al la flugiloj aŭ fuzelaĝo. En iuj kazoj, kiel la P-38 Lightning, la pilotejo mem povas esti loĝata en nacelo.

La naceloj havas duan funkcion: redukti la trenadon generitan de la strukturoj de la aviadilo, kaj tial ili havas aerodinamikan dezajnon.

En uzinoj de ventenergio, la nacelo estas la strukturo, kie la helico estas fiksita kaj normale akomodas la generatoron. Ĝi estas la parto malantaŭ la helico, ĉe la supro de la turo.

Etimologio
----------

La vorto devenas el la latina *navicella* (malgranda ŝipo) per la franca *nacelle* en multaj lingvoj: angle *nacelle*, portugale *nacela*, japane *ナセル* (naseru), indonezia *Nasel*, finne *Naselli*. Kvankam la itala kaj la slavaj lingvoj preferas la formo *Gondola" (gondolo).*

Notoj
-----

1. ↑  NPIV  Alirita la 17an de aprilo 2019.

* Kategorio Nacelo en la Vikimedia Komunejo (Multrimedaj datumoj)
Snooks Eaglin ludante en 2006.
**Novorleana bluso**, en angla *New Orleans blues*, estas subĝenro de blusa muziko kaj variaĵo de Luiziana bluso kiu disvolviĝis en la 1940-aj kaj 1950-aj jaroj en kaj ĉirkaŭ la urbo Novorleano, enradikiĝinte en la riĉaj blusradikoj de la urbo el antaŭaj generacioj. Forte influita de ĵazo kaj enhavinte influojn el Karibio, en ĝi dominas piano kaj saksofono sed ĝi produktis ankaŭ gravajn gitaristojn de bluso. Ĉefaj figuroj de tiu genro estas Professor Longhair kaj Guitar Slim, ambaŭ el kiuj produktis gravajn sukcesojn de regiona, ritmenblusa kaj eĉ ĉeftendencaj muzikoj.

Kiel stilo, Novorleana bluso estis ĉefe produktita per piano kaj korno, akcelite de ritmoj el Karibio kaj el Diksilando. Ĝi estas ĝenerale laŭenhave mojosa sen konsidero al la pritraktata temo. Voĉoj ganas el susura kantetado al plenĝorĝa gospela kriado.

Vidu ankaŭ
----------

* Novorleano-ĵazo

Notoj
-----

1. ↑  Cub Coda, "New Orleans blues", Allmusic, arkivita el la originalo en 4a de Junio 2011. Alirita la 4an de Junio 2018
**Neszmély** (nesmEj) estas vilaĝo kun titolo vinvilaĝo en Hungario en regiono Meza Transdanubio, en departemento Komárom-Esztergom, en Distrikto Tata inter Dunaalmás kaj Süttő.

Panoramo de Neszmély
Centro de Neszmély

Bazaj informoj
--------------

* Areo: 28  km²
* Loĝantaro: 1400
* Poŝtkodo: 2544
* Telefonprefikso: 34

Situo
-----

Neszmély situas inter monto kaj dekstra bordo de Danubo, laŭ ĉefvojo Budapeŝto-Esztergom-Komárom, laŭ fervojo Budapeŝto-Dorog-Komárom. Nyergesújfalu troviĝas 9 km-ojn, Komárom 26 km-ojn for.

Historio
--------

La vilaĝo Neszmély kaj sia ĉirkaŭaĵo povas esti konsiderita loĝita loko jam de praaj tempoj. Ĉi tie reprezentiĝas ĉiuj praaj epokoj, sed la plej riĉa estas la findaĵaro de la romia epoko.

La unua skribita postsigno troviĝas el 1216, tiam estis skribita ĝia nomo Nezmel, kaj en 1341 Neezmel. La havanto estis la nepo de Weech, „*comes*" Nikolao.

Sur dokumento el 1342 legeblas, ke la episkopo de Nyitra kaj la edukanto de reĝido Ludoviko, Nikolao okupis la doganon ĉe Füzitő, kaj translokigis ĝin en Neszmély, kontraŭ kio protestis Vilhelmo la abato de Pannonhalma. En 1364 la triona enspezo de dogano ĉe Neszmély meritis la juĝiston de Pozsony, Jakus.

En la jaro 1422 ĝi estis jam kampurbo sia dogano meritis la fortikaĵon de Komárom.

En la jaro 1471 sia nomo estas „*Longa villa*". Ĝi estis poste urbo, kiun pruvas sia sigelo de 1710.

Ĉirkaŭ 1500 ĝi estis garantiaĵa bieno de familio Porkoláb.

La turkoj ne indulgis eĉ ĉi tiun vilaĝon, kaj en 1552 jam ĝi troviĝis sur la listo de detruitaj setloj, tiam la listigantoj trovis ĉi tie entute ses loĝeblan domon, kaj post 24 jaroj ili trovis ĉi tie 12 domojn. Tamen la vilaĝo pli malfrue estis refondita, kaj laŭ la dokumentoj de bien-proceso el 1749, jam estis ĉi tie 18 nobeldoma bieno. Pli frue estis la bienisto de la setlo la familio Zichy. Dum la liberecmilito 1848-1849 estis ĉi tie batalo.

Famuloj
-------

* en Neszmély mortis reĝo de hungaroj, ĉeĥoj kaj germanoj **Albreĥto la 2-a (Sankta Romia Imperio)**

Famaj nomportantoj
------------------

* Emil Neszmélyi

Vidindaĵoj
----------

* Kalvinana preĝejo (Neszmély)
* muzeo pri ŝipoj
* reĝoputo, onidire tie mortis en 1439 reĝo Albreĥto

Vinkulturo
----------

La vilaĝo estas centro de vinoregiono "Ászár-Neszmély", kie oni produktas flavan vinon. Apartenas al la vinkultura regiono Baj, Bajót, Dunaalmás, Dunaszentmiklós, Esztergom, Kesztölc, Kocs, Lábatlan, Mocsa, **Neszmély**, Nyergesújfalu, Süttő, Szomód, Tata, Vértesszőlős.

* Kategorio Neszmély en la Vikimedia Komunejo (Multrimedaj datumoj)
**Novrusio** (ankaŭ **Novrusujo**, **Novruslando**, **Nova Rusio**, **Nova Rusujo** aŭ **Nova Ruslando**; ruse Новороссия *Novorossija*, ukraine Новоросія *Novorosija*), ankaŭ nomita **Unuiĝo de Popolaj Respublikoj** (ruse Союз Народных Республик *Sojuz Narodniĥ Respublik*, ukraine Союз Народних Республік *Soyuz Narodnih Respublik*) estas projekto de konfederacio kiu inkludas la memdeklaritajn popolajn respublikojn de Donecko kaj Luhansko, en la teritorioj de la ukrainaj oblastoj de Donecko kaj Luhansko, kies plimulto estas etne ukrainaj sed parolas la rusan. Nuntempe, ĝi estas ĉe interna milito.

Ĉi tiuj popolaj respublikoj kontrolas partion de la provincoj kiujn ili postulas, tamen sub sia kontrolo estis la du ĉefurboj. Internacie, neniu subtenas ilin krom Sud-Osetio. La konfederacia nomo venas el la historia regiono Novorusio. La du respublikestroj venis al interkonsento pri la konfederacio la 24-an de majo 2014, dek tri tagojn post kiam sendependenco estis deklarita el la ukraina registaro.

Referencoj
----------

1. ↑  Pri Novrusio ĉe *Ukraine Today*

* Kategorio Novorusio (konfederacio) en la Vikimedia Komunejo (Multrimedaj datumoj)